Pakauškaulis
Pakauškaulis (lot. os occipitale) – neporinis galvos griaučių smegeninės dalies kaulas. Tai plokščiasis kaulas, kurį sudaro žvynas(lot. squama occipitalis),dvi šoninės dalys(lot. pars laterales) ir pagrindas (lot. pars basiliaris). Pakauškaulis jungiasi su pirmuoju kaklo slanksteliu (atlantu). Kraštais kaulas susisiekia su pleištakauliu, smilkinkauliu, momenkauliais. Be to, pakauškaulyje yra didžioji anga (lot. foramen magnum), kuri sujungia smegeninės dėžę su stuburo kanalu.